sukhrobnurali/uzbek-legal-corpus huggingface dataset:
TARIXIY ShAXSLAR NOMIDAGI VA BOShQA MUKOFOTLARNI TAʼSIS ETIShNI TARTIBGA SOLISh TOʻGʻRISIDA
(resolution, 2022-07-22)

Keyingi yillarda ulugʻ ajdodlarimizning tarixiy merosini oʻrganish, buyuk allomalar nomini abadiylashtirish borasida koʻpgina ishlar amalga oshirildi. Xususan, xalqimizning shonu shavkatini jahonga tanitgan va milliy gʻururimiz timsoli boʻlgan Abu Rayxon Beruniy, Alisher Navoiy, Kamoliddin Behzod, Abdulla Qodiriy, Zulfiya nomidagi Davlat mukofotlari taʼsis etilib, respublika fani, madaniyati, sanʼati va adabiyotiga salmoqli hissa qoʻshayotgan ijodkorlar mazkur mukofotlar bilan taqdirlanib kelmoqda. Biroq soʻnggi vaqtlarda hokimliklar, ayrim idora va tashkilotlar tomonidan bu ezgu maqsadning ijtimoiy-siyosiy va maʼnaviy-maʼrifiy mohiyatini yetarli darajada anglab yetmasdan, chuqur oʻylamasdan, masʼuliyatsizlik bilan tarixiy shaxslar nomida va boshqa turli mukofotlar taʼsis etish hollari roʻy bermoqda. Ulugʻ ajdodlarimizning moʻtabar nomlarini, ularning tarixiy va milliy ahamiyatini muayyan bir hudud doirasida cheklashdek noxush koʻrinishlarga yoʻl qoʻyilmoqda. Baʼzi bir oʻrinsiz tashabbuskorlik asosida amaldagi qonunlarga nomuvofiq tarzda joylarda qabul qilinayotgan bu boradagi qarorlar mukofotlarning ragʻbatlantiruvchi mohiyatining buzilishiga, maydalashib ketishiga sabab boʻlmoqda. Shu kabi holatlarni hisobga olib, tarixiy shaxslar nomidagi va boshqa mukofotlar taʼsis etishni tartibga solish maqsadida Vazirlar Mahkamasi qaror qiladi: 1. Hokimlik, idora va tashkilotlarning tarixiy shaxslar nomidagi va boshqa mukofotlarni taʼsis etish boʻyicha faoliyati qaytadan koʻrib chiqilib, Oʻzbekiston Respublikasining “Davlat mukofotlari toʻgʻrisida”gi Qonuniga hamda amaldagi qonunchilik hujjatlariga moslashtirilsin. 2. Hokimlik, idora va tashkilotlar tomonidan tarixiy shaxslar nomidagi va boshqa mukofotlarni taʼsis etishga oid masalalarni Vazirlar Mahkamasining Ijtimoiy majmua bilan kelishilgan holda hal qilish tartibi joriy etilsin. 3. Ushbu qarorning bajarilishini nazorat qilish Bosh vazir oʻrinbosari H. Karomatov zimmasiga yuklatilsin.
OZONNI BUZUVChI MODDALARNI VA TARKIBIDA ULAR MAVJUD BOʻLGAN MAHSULOTLARNI OʻZBEKISTON RESPUBLIKASIGA OLIB KIRIShNI VA OʻZBEKISTON RESPUBLIKASIDAN OLIB ChIQIShNI TARTIBGA SOLISh TOʻGʻRISIDA
(resolution, 2005-11-11)

Ozonni buzuvchi moddalarni va tarkibida ular mavjud boʻlgan mahsulotlarni Oʻzbekiston Respublikasiga olib kirish va Oʻzbekiston Respublikasidan olib chiqishni davlat tomonidan tartibga solish chora-tadbirlarini joriy etish hamda Ozonni buzuvchi moddalardan foydalanishni toʻxtatish milliy dasturini amalga oshirish maqsadida Vazirlar Mahkamasi qaror qiladi: 1. Quyidagilar: Oʻzbekiston Respublikasi Davlat tabiatni muhofaza qilish qoʻmitasi tomonidan beriladigan ruxsatnomalar boʻyicha Oʻzbekiston Respublikasiga olib kiriladigan va Oʻzbekiston Respublikasidan olib chiqiladigan ozonni buzuvchi moddalar roʻyxati 1-ilovaga* muvofiq; Oʻzbekiston Respublikasi Davlat tabiatni muhofaza qilish qoʻmitasi tomonidan beriladigan ruxsatnomalar boʻyicha Oʻzbekiston Respublikasiga olib kiriladigan va Oʻzbekiston Respublikasidan olib chiqiladigan, tarkibida 1-ilovaning A roʻyxatida sanab oʻtilgan ozonni buzuvchi moddalar mavjud boʻlgan mahsulotlar roʻyxati 2-ilovaga* muvofiq; Ozonni buzuvchi moddalarni va tarkibida ular mavjud boʻlgan mahsulotlarni Oʻzbekiston Respublikasiga olib kirish va Oʻzbekiston Respublikasidan olib chiqish tartibi toʻgʻrisidagi Nizom 3-ilovaga* muvofiq; 2000-2001-yillar davrida ozonni buzuvchi moddalarni Oʻzbekiston Respublikasiga olib kirish uchun kvotalar 4-ilovaga* muvofiq tasdiqlansin. 2. Ozonni buzuvchi moddalardan foydalaniladigan 2-ilovada koʻrsatib oʻtilgan muzlatgich asbob-uskunalarini va havoni sovutish qurilmalarini Vena konvensiyasi va Monreal protokoli Tomonlari hisoblangan mamlakatlardan Oʻzbekiston Respublikasiga olib kirish 2000-yil 1-iyuldan boshlab taqiqlansin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B. M. Olimjonov zimmasiga yuklansin.
“OʻZBEKISTON RESPUBLIKASI XALQ BAXSHISI” FAXRIY UNVONINI BELGILASH TOʻGʻRISIDA
(decree, 2019-12-14)

Baxshichilik sanʼatini yanada rivojlantirish, milliy qadriyatlarimizni eʼzozlash va oʻzbek xalq ogʻzaki ijodiyotini keng targʻib etishdagi, oʻz ijodi va ijrochilik faoliyati bilan xalqimizni, ayniqsa, yoshlarni koʻp ming yillik madaniyatimiz sarchashmalaridan bahramand qilishdagi salmoqli hissalari hamda Vatan istiqloli va shon-sharafini ulugʻlash yoʻlida Oʻzbekiston Respublikasi fuqarolarini ragʻbatlantirish maqsadida: 1. “Oʻzbekiston Respublikasi xalq baxshisi” faxriy unvoni taʼsis etish maqsadga muvofiq deb hisoblansin (“Oʻzbekiston Respublikasi xalq baxshisi” faxriy unvoni toʻgʻrisidagi Nizom va uning tavsifi ilova qilinadi). 2. Oʻzbekiston Respublikasi Konstitutsiyasining 78-moddasiga asosan ushbu Farmon Oʻzbekiston Respublikasi Oliy Majlisiga kiritilsin. 1. “Oʻzbekiston Respublikasi xalq baxshisi” faxriy unvoni baxshichilik sanʼatini yanada rivojlantirish, milliy qadriyatlarimizni eʼzozlash va oʻzbek xalq ogʻzaki ijodiyotini keng targʻib etishdagi ulkan xizmatlari, oʻz ijodi va ijrochilik faoliyati bilan xalqimizni, ayniqsa, yoshlarni koʻp ming yillik madaniyatimiz sarchashmalaridan bahramand etishdagi salmoqli hissalari, Vatan istiqloli va shon-sharafini ulugʻlash yoʻlida Oʻzbekiston Respublikasi fuqarolariga beriladi. 2. “Oʻzbekiston Respublikasi xalq baxshisi” faxriy unvoniga taqdim etish Oʻzbekiston Respublikasi Oliy Majlisi, Vazirlar Mahkamasi, respublika vazirliklari, Qoraqalpogʻiston Respublikasi Joʻqorgʻi Kengesi, Toshkent shahar va viloyatlar hokimliklari, idoralar va jamoat tashkilotlari tomonidan belgilangan tartibda amalga oshiriladi. 3. “Oʻzbekiston Respublikasi xalq baxshisi” faxriy unvoni Oʻzbekiston Respublikasi Prezidentining Farmoniga asosan beriladi. 4. “Oʻzbekiston Respublikasi xalq baxshisi” faxriy unvonining koʻkrak nishoni koʻkrakning chap tomoniga taqiladi. 5. “Oʻzbekiston Respublikasi xalq baxshisi” faxriy unvoniga sazovor boʻlgan shaxslar respublikada belgilangan bazaviy hisoblash miqdorida har oyda pul mukofoti oladilar, shuningdek, Oʻzbekiston Respublikasi qonunchiligida belgilangan imtiyozlardan foydalanadilar. 6. “Oʻzbekiston Respublikasi xalq baxshisi” faxriy unvoni Oʻzbekiston Respublikasi Prezidenti yoki uning nomidan tegishli rahbar xodimlar tomonidan tantanali va oshkoralik vaziyatida topshiriladi. Koʻkrak nishoni 0,25 mikron qalinlikda tilla qoplangan 925 probali kumushdan tayyorlanib, diametri 34 millimetrli doira shaklida boʻladi. Nishonning qalinligi 2,2 millimetr. Nishonning hoshiyalangan tekis yuza tomonida milliy cholgʻu asbobi doʻmbirada kuylayotgan baxshi, pastki oʻn chekkasida dafna novdasi tasvirlangan. Ramzlarning yuqorirogʻidan “XALQ VAXSHISI” degan yozuv gorizontal holatda joy olgan. Nishonning orqa tomonida Oʻzbekiston Respublikasining Davlat gerbi tasvirlangan. Tasvirlar va yozuv qabariq. Koʻkrak nishoni ichki qismiga Oʻzbekiston Respublikasining Davlat bayrogʻi ranglaridagi shoyi lenta sirilgan qadagʻichga halqa va ilmoqcha yordamida ulanadi.
MAʼRIFIY VA MAFKURAVIY TARGʻIBOT IShLARINI MUVOFIQLAShTIRISh KENGAShINI TUZISh TOʻGʻRISIDA
(resolution, 2004-07-26)

Jamiyatimiz hayotining barcha sohalarida oʻzgarish va yangilanish, oʻzligimizni anglash va umuminsoniy qadriyatlar bilan uygʻunlashuv jarayonlari faollashib borayotgan, tarixiy-milliy merosga qiziqish ortayotgan hozirgi sharoitda maʼrifiy va mafkuraviy targʻibot ishlarini takomillashtirish, matbuot, radio-televideniye, kino, teatr, kitob nashr etish, muzika va tasviriy sanʼat sohalarining faoliyatini muvofiqlashtirish maqsadida Vazirlar Mahkamasi qaror qiladi: 1. Oʻzbekiston Respublikasi Madaniyat ishlari vazirligi, Oʻzteleradiokompaniya, Davlat matbuot qoʻmitasi, “Oʻzbekkino” davlat-aksionerlik kompaniyasi, Yozuvchilar uyushmasi, Ommaviy axborot vositalarini demokratlashtirish va qoʻllab-quvvatlash jamgʻarmasi va boshqa jamoat tashkilotlari va ijodiy uyushmalarning jamoatchilik asosida Maʼrifiy va mafkuraviy targʻibot ishlarini muvofiqlashtirish kengashini tashkil etish toʻgʻrisidagi takliflari qabul qilinsin va mazkur kengash tarkibi ilovaga* muvofiq tasdiqlansin. 2. Xalqimiz, ayniqsa, yosh avlod ongiga istiqlol gʻoyalarini chuqur singdirishga, uning mustaqil tafakkurini yuksaltirishga xizmat qiladigan badiiy, sanʼat va publitsistik asarlarning yaratilishiga koʻmaklashish, ularni milliy mafkura va umumbashariy qadriyatlarga uygʻunlik, tarixiy haqiqatni toʻgʻri aks ettirish nuqtai nazaridan baholash va qoʻllab-quvvatlash, yaratilayotgan kino-video va sahna asarlari, nashr etilayotgan kitoblarning badiiy saviyasini yaxshilash yuzasidan ilmiy-badiiy jihatdan asoslangan taklif va tavsiyalar berish mazkur kengashning asosiy vazifalari hisoblanishi inobatga olinsin. 3. Mazkur qaror ijrosini taʼminlash Bosh vazir oʻrinbosari H. Karomatov zimmasiga yuklatilsin.
ZULFIYA NOMIDAGI DAVLAT MUKOFATINI BERISH TOʻGʻRISIDA
(resolution, 2000-03-06)

Oʻzbekiston Respublikasi Prezidentining 1999-yil 10-iyundagi “Zulfiya nomidagi Davlat mukofotini taʼsis etish boʻyicha takliflarni qoʻllab-quvvatlash toʻgʻrisida”gi Farmoniga binoan Vazirlar Mahkamasi qaror qiladi: 1. Respublika xotin-qizlar qoʻmitasi qoshidagi Zulfiya nomidagi Davlat mukofoti komissiyasining takliflariga asosan, aʼlo xulqi, zukkoligi, donoligi, tashabbuskorligi bilan noyob isteʼdodini namoyon etayotgan hamda adabiyot, madaniyat, sanʼat, Fan va taʼlim sohalaridagi alohida yutuqlari uchun Qoraqalpogʻiston Respublikasi, Toshkent shahri va viloyatlardan ilovaga* muvofiq iqtidorli qizlarga Zulfiya nomidagi Davlat mukofoti berilsin. 2. Zulfiya nomidagi Davlat mukofoti bilan taqdirlanganlarga 8-Mart xotin-qizlar bayramiga bagʻishlab oʻtkaziladigan tantanada sovrindorlik yorliqlari va nishonlari topshirilsin. 2. Oʻzbekiston Respublikasi Moliya vazirligi Zulfiya nomidagi Davlat mukofoti sovrindorlarining har biriga eng kam ish haqining 50 baravari miqdorida pul mukofoti berilishini taʼminlasin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari D. Gʻulomova zimmasiga yuklansin.
RESPUBLIKADA YETISHTIRILGAN PILLADAN FOYDALANISH MEXANIZMINI KUCHAYTIRISH CHORA-TADBIRLARI TOʻGʻRISIDA
(resolution, 2017-05-29)

Oʻzbekiston Respublikasi Prezidentining “Ipak mahsuloti eksportini tartibga solish toʻgʻrisida” 2000-yil 28-fevraldagi PF-2553-son Farmoniga muvofiq hamda respublika ipakchilik sanoatini rivojlantirish uchun barqaror xom ashyo bazasini yaratish, ipak xom ashyosini yanada chuqur qayta ishlash va raqobatbardosh, eksportga moʻljallangan ipak mahsulotlari ishlab chiqarish maqsadida Vazirlar Mahkamasi qaror qiladi: 1. Belgilab qoʻyilsinki, mulkchilik shakllari va idoraviy boʻysunishidan qatʼiy nazar, korxonalar va tashkilotlar tomonidan ipak ip va kalavani, ipak chiqindilaridan tayyorlangan kalavalarni va boshqa ipak mahsulotlarini (TIF TN boʻyicha kodi 5004 00 — 5005 00) respublika tashqarisiga, shu jumladan, tovar-xom ashyo birjalari orqali, olib chiqish faqat erkin almashtiriladigan valyutada amalga oshiriladi. 2. Buxoro (Xusenov), Samarqand (Roʻziyev), Namangan (Jabborov) va Toshkent (Mirzaqulov) viloyatlari hokimlariga 1999-yil pilla hosilini chet tashkilotlarga sotish yuzasidan oʻzboshimchalik bilan qarorlar qabul qilishga yoʻl qoʻyib boʻlmasligi koʻrsatib oʻtilsin. Viloyatlar hokimlari “Oʻzbekipaksanoat” uyushmasi tarkibiga kiruvchi tashkilotlarning xoʻjalik faoliyatiga aralashganlik hamda pillani belgilangan tartibni buzgan holda sotishga yoʻl qoʻyganlik uchun shaxsan javob berishlari toʻgʻrisida ogohlantirilsin. 4. “Oʻzbek ipagi” uyushmasi, Oʻzbekiston Respublikasi Tashqi iqtisodiy aloqalar vazirligi, Davlat bojxona qoʻmitasi, “Oʻzulgurjibirjasavdo” uyushmasi, Qishloq va suv xoʻjaligi vazirligi, “Oʻzbekipaksanoat” uyushmasi, Qoraqalpogʻiston Respublikasi Vazirlar Kengashi, viloyatlar hokimlari, boshqa manfaatdor idoralar, korxonalar va tashkilotlar: — yetishtiriladigan pilla hosilining saqlanishini hamda ipak mahsulotlarini respublika tashqarisiga chiqarishning belgilangan tartibiga qatʼiy rioya qilinishini taʼminlasinlar; — ipak mahsulotlarini respublika tashqarisiga chiqarishning belgilangan tartibini buzishning har bir holati boʻyicha aybdor shaxslarni qonun hujjatlariga muvofiq qattiq javobgarlikka tortsinlar. 5. Belgilab qoʻyilsinki, bojxona organlari tomonidan musodara qilingan pilla va boshqa ipak mahsulotlari qonun hujjatlarida belgilangan tartibda “Oʻzbekipaksanoat” uyushmasi tarkibiga kiruvchi tashkilotlarga qayta ishlash uchun beriladi. Oʻzbekiston Respublikasi Davlat bojxona qoʻmitasi “Oʻzbek ipagi” uyushmasi hamda Oʻzbekiston Respublikasi Moliya vazirligi bilan birgalikda musodara qilingan pillani, ipak xom ashyosini va ipak chiqindilarini keyinchalik ipakchilik sohasi korxonalarida; qayta ishlash uchun berish mexanizmini oʻn kun muddatda aniqlasin. 7. Quyidagilar: Vazirlar Mahkamasining 1999-yil 15-maydagi 246-son qarori 1-bandining birinchi xatboshi; Vazirlar Mahkamasining 1998-yil 3-apreldagi 144-son qarori 3-bandining uchinchi xatboshi oʻz kuchini yoʻqotgan deb hisoblansin. 8. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari M.Z. Usmonov zimmasiga yuklansin.
“Oʻzcharmsanoat” UYUSHMASINI TASHKIL ETISH VA UNING FAOLIYATI MASALALARI TOʻGʻRISIDA
(resolution, 2018-07-19)

Oʻzbekiston Respublikasi Prezidentining “Respublika iqtisodiyotining charm-poyabzal tarmogʻini boshqarish tizimini takomillashtirish toʻgʻrisida” 2000-yil 23-fevraldagi PF-2552-son Farmoniga muvofiq Vazirlar Mahkamasi qaror qiladi: 2. Belgilansinki, “Oʻzcharmsanoat” uyushmasining raisi va uning oʻrinbosarlari Uyushma aʼzolarining umumiy yigʻilishi qaroriga muvofiq saylanadilar va Oʻzbekiston Respublikasi Vazirlar Mahkamasi tomonidan lavozimga tasdiqlanadilar. 3. Maqomi, maishiy taʼminoti, tibbiy va transport xizmati koʻrsatish shart-sharoitlari boʻyicha uyushma boshqaruvi raisi — vazirga, rais oʻrinbosarlari esa Oʻzbekiston Respublikasi vazirining oʻrinbosariga tenglashtirilsin. 10. Oʻzbekiston Respublikasi Vazirlar Mahkamasining “Teri xom ashyosi xarid qilishni takomillashtirish toʻgʻrisida” 1998-yil 4-dekabrdagi 510-son qarori oʻz kuchini yoʻqotgan deb hisoblansin. 11. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari M.Z. Usmonov zimmasiga yuklansin.
RESPUBLIKA IQTISODIYOTINING CHARM-POYABZAL TARMOGʻINI BOSHQARISH TIZIMINI TAKOMILLASHTIRISH TOʻGʻRISIDA
(decree, 2025-11-26)

Respublika iqtisodiyotining charm-poyabzal tarmogʻini boshqarishni takomillashtirish, bozor munosabatlarini chuqurlashtirish, raqobatbardosh mahsulot ishlab chiqarishni koʻpaytirish maqsadida: 1. Oʻzbekiston Respublikasi Davlat mulki qoʻmitasining, “Oʻzbekyengilsanoat” uyushmasining, “Oʻzbek charmi” aksiyadorlik kompaniyasining, charm, moʻyna (qorakoʻldan tashqari) xom ashyosini tayyorlash, saqlash, qayta ishlash, charmdan foydalangan holda poyabzal, charm-galantereya hamda tikuvchilik buyumlari ishlab chiqarish boʻyicha xoʻjalik yurituvchi subyektlarning quyidagi takliflari qabul qilinsin: “Oʻzbek charmi” aksiyadorlik kompaniyasining “Oʻzbekyengilsanoat” uyushmasi tarkibidan chiqish; “Oʻzbek charmi” aksiyadorlik kompaniyasini “Oʻzbekcharmpoyabzali” uyushmasi etib qayta tashkil qilish, qayta tashkil etilayotgan “Oʻzbek charmi” aksiyadorlik kompaniyasining charm, moʻyna (qorakoʻldan tashqari) xom ashyosini tayyorlash, saqlash, qayta ishlash boʻyicha xoʻjalik yurituvchi subyektlarni, shuningdek, sunʼiy charm, charm-galantereya buyumlari, poyabzal, charmga ishlov berish uchun oshlovchi moddalar ishlab chiqarish boʻyicha “Oʻzbekyengilsanoat” uyushmasi tarkibida boʻlgan korxonalarni ixtiyoriylik asosida uning tarkibiga kiritish. 2. “Oʻzbekcharmpoyabzali” uyushmasi respublikada charm xom ashyosining bosh tayyorlovchisi etib belgilansin va “Oʻzbekyengilsanoat” uyushmasi mana shu ishlarni amalga oshirishdan ozod qilinsin. 5. Oʻzbekiston Respublikasi Vazirlar Mahkamasi oʻn kunlik muddatda ushbu Farmonni amalga oshirish yuzasidan qaror qabul qilsin.
OʻZBEKISTON RESPUBLIKASI HUKUMATINING QARORLARI BILAN TUZILGAN RESPUBLIKA KOMISSIYALARINING TARKIBINI TAKOMILLASHTIRISH TOʻGʻRISIDA
(resolution, 2000-08-05)

Respublika komissiyalari sonini tartibga solish va tarkibini mustahkamlash, komissiya rahbarlarining faoliyati samaradorligi uchun shaxsiy masʼuliyatini oshirish maqsadida Vazirlar Mahkamasi qaror qiladi: 1. Oʻzbekiston Respublikasi Hukumati qarorlari bilan tuzilgan, rahbarligi Oʻzbekiston Respublikasi Bosh vaziri va Oʻzbekiston Respublikasi Bosh vaziri oʻrinbosarlari zimmasiga yuklatilgan respublika komissiyalari va kengashlarining roʻyxati 1 va 2-ilovalarga* muvofiq tasdiqlansin. 2. Respublika komissiyalari va kengashlarining raislari bir oy muddatda Vazirlar Mahkamasiga quyidagilarni aniqlash boʻyicha takliflar kiritsin: komissiyalar va kengashlarning shaxsiy tarkibi, mazkur komissiyalar va kengashlar toʻgʻrisidagi amaldagi nizomlarga qoʻshimchalar kiritish va ularni oʻzgartirish; ularga biriktirilgan komissiyalar va kengashlarning nomlari 3. Ilovalarda koʻrsatilgan komissiyalar va kengashlarning tarkibidan chiqqan aʼzolar oʻrniga, shuningdek, keyinchalik amaldagi komissiyalar va kengashlar aʼzolari boshqa ishga oʻtgan taqdirda, komissiyalar va kengashlar tarkibiga tegishli lavozimlarga yangi tayinlangan shaxslar kiritilishi belgilansin. 4. Vazirlar Mahkamasining komplekslari Oʻzbekiston Respublikasi Adliya vazirligi va boshqa manfaatdor vazirliklar hamda idoralar bilan birgalikda bir hafta muddatda amaldagi qonunchilikka mazkur qarordan kelib chiqadigan oʻzgartirish va qoʻshimchalar kiritish toʻgʻrisidagi takliflarni Vazirlar Mahkamasiga kiritsin. 5. Mazkur qarorning ijrosini nazorat qilish Oʻzbekiston Respublikasi Bosh vaziri U.T. Sultanov zimmasiga yuklatilsin.
TOJIKISTON RESPUBLIKASI VA QIRGʻIZISTON RESPUBLIKASI AVTOTRANSPORT VOSITALARI HAYDOVCHILARINING UCHINCHI SHAXSLAR OLDIDA OʻZBEKISTON RESPUBLIKASIDA FUQAROLIK JAVOBGARLIGI TOʻGʻRISIDA
(resolution, 2019-06-17)

Qoʻshni davlatlarning Oʻzbekiston Respublikasi bojxona chegarasidan oʻtuvchi avtotransport vositalari kirib kelishining yagona shartlarini belgilash maqsadida Vazirlar Mahkamasi qaror qiladi: 1. Belgilansinki, Tojikiston Respublikasi va Qirgʻiziston Respublikasi transport vositalari, boshqa oʻziyurar mashina va mexanizmlarining Oʻzbekiston Respublikasi bojxona hududiga kirib kelishiga qonun hujjatlariga muvofiq sugʻurtaning mazkur turini amalga oshiruvchi sugʻurtalovchining polisi mavjud boʻlgan taqdirda yoʻl qoʻyiladi. 2. Tojikiston Respublikasi va Qirgʻiziston Respublikasi avtotransport vositalari uchun sugʻurta mukofotlari stavkalari ilovaga muvofiq tasdiqlansin. 3. Belgilab qoʻyilsinki, sugʻurta mukofotlari milliy valyuta “soʻm”da naqd pulsiz shaklda yoki tijorat banklari tomonidan bevosita bojxona postlarida naqd pul shaklida amalga oshiriladi, mablagʻlar keyinchalik shartnoma asosida sugʻurta tashkilotlarining hisob raqamlariga oʻtkaziladi. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari V.Y. Otayev zimmasiga yuklansin. T/r Transport turlari Sugʻurta javobgarligi hajmiga nisbatan sugʻurta mukofotlari stavkalari (foizlari) EKOIHning 162 baravari (Tojikiston Respublikasi va Qirgʻiziston Respublikasi) 1. Yuk avtomobili 2,5 2. Avtobuslar 2,0 3. Mikroavtobuslar 1,8 4. Mikroavtobuslar 1,5 5. Traktorlar, kombaynlar va boshqa oʻziyurar mashinalar va mexanizmlar 1,0 6. Mototransport 0,7
OʻZBEKISTON RESPUBLIKASI HUKUMATINING YuK AVTOTRANSPORT VOSITALARI VA AVTOBUSLARNING OʻZBEKISTON RESPUBLIKASINING BOJXONA HUDUDI ORQALI KIRIB KELIShI, ChIQIB KETIShI HAMDA TRANZITI MASALALARI BOʻYIChA AYRIM QARORLARIGA QOʻShIMChALAR KIRITISh TOʻGʻRISIDA
(resolution, 2018-05-04)

Vazirlar Mahkamasi qaror qiladi: 1. Vazirlar Mahkamasining “Qozogʻiston Respublikasi va Tojikiston Respublikasi yuk avtotransport vositalarining Oʻzbekiston Respublikasining bojxona hududi orqali kirib kelishi, chiqib ketishi hamda tranziti uchun yagona yigʻim belgilash toʻgʻrisida” 1999-yil 15-sentabrdagi 429-son qarori 2-bandining ikkinchi xatboshidagi “bitta yuk avtotransport vositasining” soʻzlaridan soʻng “va avtobusning” soʻzlari qoʻshilsin. 2. Vazirlar Mahkamasining “Chegaradosh davlatlarning yuk avtotransport vositalari Oʻzbekiston Respublikasining bojxona hududi orqali oʻtishi uchun yagona yigʻimlar belgilash toʻgʻrisida” 1999-yil 31-dekabrdagi 552-son qarori 3-bandining birinchi va uchinchi xatboshilaridagi “bitta yuk avtotransport vositasining” soʻzlaridan soʻng “va avtobusning” soʻzlari qoʻshilsin. 3. Vazirlar Mahkamasining 1999-yil 20-sentabrdagi 431-f-son farmoyishining preambulasidagi, 1, 2, 3, 4-bandlarning birinchi xatboshilaridagi va 5, 6-bandlaridagi “yuk avtotransport vositalari” soʻzlaridan soʻng “va avtobuslar” soʻzlari qoʻshilsin.
OʻZBEKISTON RESPUBLIKASI PREZIDENTI HUZURIDA NAZORAT BOʻYIChA MUVOFIQLAShTIRUVChI KENGASh TAShKIL ETISh TOʻGʻRISIDA
(decree, 2011-05-27)

Ijro intizomini mustahkamlash hamda Oʻzbekiston Respublikasi Prezidentining qabul qilingan Farmonlari va Farmoyishlari, Vazirlar Mahkamasi qarorlari soʻzsiz bajarilishini taʼminlash maqsadida: 1. Oʻzbekiston Respublikasi Prezidenti huzurida ilovaga* muvofiq tarkibda Nazorat boʻyicha muvofiqlashtiruvchi kengash tashkil etilsin. 2. Muvofiqlashtiruvchi kengash: Nazorat boʻyicha muvofiqlashtiruvchi kengash toʻgʻrisidagi Nizomni bir oy muddatda ishlab chiqsin va tasdiqlash uchun kiritsin: Oʻzbekiston Respublikasi Prezidentining qabul qilingan Farmonlari va Farmoyishlarining, Hukumatning eng muhim qarorlarining bajarilishini yilning har choragida koʻrib borsin; yilning chorak yakunlari boʻyicha “Davlat boshqaruvi organlarida ijro intizomining ahvoli toʻgʻrisida” maxsus sharhlar tayyorlasin. Sharhlar boʻyicha qaror qabul qilish uchun Oʻzbekiston Respublikasi Prezidentiga axborot berilsin va ular barcha manfaatdor Hukumat aʼzolariga, vazirliklar va idoralarning, boshqa tegishli tuzilmalarning rahbarlariga yuborilsin. 3. Muvofiqlashtiruvchi kengash oʻz faoliyatida Hukumat aʼzolari, Markaziy bank raisi, Oʻzbekiston Respublikasi Prezidentining Davlat maslahatchilari boshchilik qilayotgan Respublika Hukumat komissiyalari va kengashlari ishiga alohida eʼtiborni qaratsin. 4. Oʻzbekiston Respublikasi Prezidenti Devonining nazorat inspeksiyasi Oʻzbekiston Respublikasi Prezidenti huzuridagi Nazorat boʻyicha muvofiqlashtiruvchi kengashning ishchi organi etib belgilansin. 5. Mazkur Farmonning bajarilishini nazorat qilish Oʻzbekiston Respublikasi Prezidentining Davlat maslahatchisi T.A. Alimov zimmasiga yuklansin.
JIZZAX VILOYATI YANGIOBOD TUMANI VA NAVOIY ShAHAR KARMANA TUMANI SUDLARINI TAShKIL ETISh TOʻGʻRISIDA
(decree, 2000-02-17)

Oʻzbekiston Respublikasi Oliy Majlisining 1999-yil 15-apreldagi “Jizzax viloyati tarkibida Yangiobod maʼmuriy-hududiy tumani tuzish toʻgʻrisida”gi va Oʻzbekiston Respublikasi Oliy Majlisi Kengashining 1999-yil 3-iyundagi “Navoiy shahri tarkibida Karmana tumanini tashkil etish toʻgʻrisida”gi qarorlariga binoan hamda ushbu hududlarda fuqarolarning huquq va manfaatlarini sud yoʻli bilan himoya qilinishini taʼminlash, jinoyatchilikka qarshi kurash va huquq-tartibotni mustahkamlash maqsadida, Oʻzbekiston Respublikasi “Sudlar toʻgʻrisida”gi Qonunining 79-moddasiga asosan: 1. Oʻzbekiston Respublikasi Adliya vazirligining Jizzax viloyati Yangiobod tumani va Navoiy shahar Karmana tumani sudlarini tashkil etish toʻgʻrisidagi taklifi maʼqullansin. 2. Jizzax viloyati Yangiobod tumani va Navoiy shahar Karmana tumani sudlarining tarkibi 1 va 2-ilovalarga muvofiq tasdiqlansin*. 3. Jizzax va Navoiy viloyat hokimliklari bir oy muddat ichida Yangiobod va Karmana tuman sudlarini binolar va zarur moddiy-texnikaviy vositalar bilan taʼminlasinlar. 4. Mazkur Farmonning ijrosini taʼminlash yuzasidan nazoratni olib borish Oʻzbekiston Respublikasi Prezidentining Huquqni muhofaza qiluvchi va nazorat idoralari faoliyatini muvofiqlashtirish boʻyicha Davlat maslahatchisi Oʻ. Komilov zimmasiga yuklatilsin.